Source: http://www.vyssiemzdy.sk/trinaste-a-strnaste-platy
Timestamp: 2018-05-27 02:59:06+00:00
Document Index: 2972387

Matched Legal Cases: ['§ 118', '§ 134', '§ 130', '§ 5', '§ 52', '§ 38', '§ 293', '§ 134', '§ 118', '§ 134', '§ 130', '§ 5', '§ 293', '§ 134', '§ 120', '§ 188', '§ 118']

Trináste a štrnáste platy - SPOLU — občianska demokracia
Dôležitou novinkou zavedenou od 1.5.2018 v Zákonníku práce sú tzv. trináste a štrnáste platy. V Zákonníku práce sa používajú oficiálne termíny:
peňažné plnenie, ktoré môže zamestnávateľ poskytnúť zamestnancovi za prácu pri príležitosti obdobia letných dovoleniek
peňažné plnenie, ktoré môže zamestnávateľ poskytnúť zamestnancovi za prácu pri príležitosti vianočných sviatkov.
Peňažné plnenie pri príležitosti obdobia letných dovoleniek = trinásty plat
Zákonník práce v § 118 ods. 4 písm. a) definuje trinásty plat ako peňažné plnenie, ktoré môže zamestnávateľ poskytnúť zamestnancovi za prácu pri príležitosti obdobia letných dovoleniek.
Trinásty plat je súčasť mzdy a berie sa tak do úvahy pri výpočte priemerného zárobku (§ 134 Zákonníka práce). Trinásty plat je dobrovoľnou (nie povinnou) možnosťou odmeňovania zamestnanca za prácu.
Podľa § 130 ods. 2 ZP sa trinásty plat vypláca v mesiaci jún príslušného roka. Znamená to, že trinásty plat musí byť zahrnutý do výplaty za mesiac máj.
Trinásty plat a oslobodenie od dane z príjmov a odvodov
Podľa novelizovaného znenia zákona č. 595/2003 Z. z. o dani z príjmov, § 5 ods. 7 písm. n), trinásty plat je od roku 2019 (viď § 52zp) do výšky 500 eur oslobodený od dane z príjmov. Ak je trinásty plat vyplatený vo výške nad 500 eur, do základu dane sa zahrnie len časť nad 500 eur.
Podľa novelizovaného znenia zákona č. 580/2004 Z. z. o zdravotnom poistení, § 38em, trinásty plat je do výšky 500 eur oslobodený od zdravotných odvodov. Ak je trinásty plat vyplatený vo výške nad 500 eur, do vymeriavacieho základu na zdravotné poistenie sa zahrnie len časť nad 500 eur.
Podľa novelizovaného znenia zákona č. 461/2003 Z. z. o sociálnom poistení, § 293ec ods. 1, trinásty plat je od roku 2021 do výšky 500 eur oslobodený od odvodov na sociálne poistenie. Ak je trinásty plat vyplatený vo výške nad 500 eur, do vymeriavacieho základu na sociálne poistenie sa zahrnie len časť nad 500 eur.
Oslobodenie od dane z príjmov do výšky 500 eur je platné prvýkrát v roku 2019.
Oslobodenie od zdravotných odvodov do výšky 500 eur je platné prvýkrát už v roku 2018.
Oslobodenie od odvodov na sociálne poistenie do výšky 500 eur je platné prvýkrát v roku 2021.
Podmienkou týchto oslobodení je:
trinásty plat musí byť vyplatený najmenej vo výške priemerného mesačného zárobku zamestnanca podľa § 134 Zákonníka práce a súčasne
Peňažné plnenie pri príležitosti vianočných sviatkov = štrnásty plat
Zákonník práce v § 118 ods. 4 písm. b) definuje štrnásty plat ako peňažné plnenie, ktoré môže zamestnávateľ poskytnúť zamestnancovi za prácu pri príležitosti vianočných sviatkov.
Štrnásty plat je súčasť mzdy a berie sa tak do úvahy pri výpočte priemerného zárobku (§ 134 Zákonníka práce). Štrnásty plat je dobrovoľnou (nie povinnou) možnosťou odmeňovania zamestnanca za prácu.
Podľa § 130 ods. 2 ZP sa štrnásty plat vypláca v mesiaci december príslušného roka. Znamená to, že štrnásty plat musí byť zahrnutý do výplaty za mesiac november.
Štrnásty plat a oslobodenie od dane z príjmov a odvodov
Podľa novelizovaného znenia zákona č. 595/2003 Z. z. o dani z príjmov, § 5 ods. 7 písm. o), štrnásty plat je do výšky 500 eur oslobodený od dane z príjmov. Ak je štrnásty plat vyplatený vo výške nad 500 eur, do základu dane sa zahrnie len časť nad 500 eur.
Štrnásty plat je do výšky 500 eur oslobodený od zdravotných odvodov (dôvod - pretože je do tejto výšky oslobodený od dane). Ak je štrnásty plat vyplatený vo výške nad 500 eur, do vymeriavacieho základu na zdravotné poistenie sa zahrnie len časť nad 500 eur.
Podľa novelizovaného znenia zákona č. 461/2003 Z. z. o sociálnom poistení, § 293ec ods. 2, štrnásty plat je od roku 2019 do výšky 500 eur oslobodený od odvodov na sociálne poistenie. Ak je štrnásty plat vyplatený vo výške nad 500 eur, do vymeriavacieho základu na sociálne poistenie sa zahrnie len časť nad 500 eur.
Oslobodenie od dane z príjmov do výšky 500 eur je platné prvýkrát už v roku 2018.
Oslobodenie od odvodov na sociálne poistenie do výšky 500 eur je platné prvýkrát v roku 2019.
zamestnancovi bol vyplatený vo výplate za mesiac máj daného roka (vyplatený v júni) trinásty plat najmenej vo výške priemerného mesačného zárobku.
REKAPITULÁCIA PODĽA ROKOV
Trinásty plat:
nie je oslobodený od dane z príjmov
Štrnásty plat:
Roky 2019 a 2020
Rok 2021 a nasledujúce
KOMU MÔŽE ZAMESTNÁVATEĽ VYPLATIŤ TRINÁSTY A ŠTRNÁSTY PLAT
Zákonník práce definuje trinásty i štrnásty plat ako dobrovoľnú formu odmeny (mzdy) zamestnanca. Komu bude vyplatený trinásty a štrnásty plat, za akých podmienok, v akej výške a pod. to je vecou dojednania medzi zamestnávateľom a zamestnancom, resp. medzi zamestnávateľom a zástupcami zamestnancov (odbory, zamestnanecká rada, zamestnanecký dôverník). Podľa dohodnutých interných pravidiel niektorí zamestnanci môžu mať dohodnutý trinásty a štrnásty plat, iní nie. Výška trinásteho a štrnásteho platu môže byť dohodnutá u jednotlivých zamestnancov rôzne. Pritom však treba dbať na zákaz diskriminácie (viď základné zásady Zákonníka práce).
Ak to však má mať zmysel - teda ak sa majú využiť oslobodenia od dane a odvodov - mal by sa zamestnávateľ v prvom rade prispôsobiť tomu, čo hovorí Zákonník práce, zákon o dani z príjmov a zákony o sociálnom a zdravotnom poistení:
vyplácať trinásty a štrnásty plat najmenej vo výške priemerného mesačného zárobku zamestnanca
trinásty plat vyplatiť vo výplate za mesiac máj
trinásty plat vyplatiť najmä zamestnancom, u ktorých pracovnoprávny vzťah trvá k 30.4. nepretržite aspoň 24 mesiacov
štrnásty plat vyplatiť vo výplate za mesiac november
štrnásty plat vyplatiť najmä zamestnancom, u ktorých pracovnoprávny vzťah trvá k 31.10. nepretržite aspoň 48 mesiacov
štrnásty plat vyplatiť zamestnancom tak aby im bol vyplatený v danom roku najskôr trinásty plat
TRINÁSTY A ŠTRNÁSTY PLAT MUSIA BYŤ VO VÝŠKE PRIEMERNÉHO MESAČNÉHO ZÁROBKU
Jednou z podmienok oslobodenia od dane a odvodov je aby trinásty a štrnásty plat boli vyplatené vo výške najmenej priemerného mesačného zárobku. Pretože trinásty plat sa vypláca vo výplate za mesiac máj, tu ide o priemerný mesačný zárobok zistený zo mzdy v prvom štvrťroku. Pri štrnástom plate, ktorý sa vypláca vo výplate za mesiac november, ide o priemerný mesačný zárobok zistený za tretí štvrťrok.
Výpočet priemerného zárobku upravuje § 134 Zákonníka práce. Pozrime sa na najdôležitejšie ustanovenia.
Priemerný zárobok zisťuje zamestnávateľ zo mzdy zúčtovanej zamestnancovi na výplatu v rozhodujúcom období (predchádzajúci kalendárny štvrťrok) a z obdobia odpracovaného zamestnancom v rozhodujúcom období. Do zúčtovanej mzdy podľa prvej vety sa nezahŕňa mzda za neaktívnu časť pracovnej pohotovosti na pracovisku a do obdobia odpracovaného zamestnancom sa nezahŕňa čas neaktívnej časti pracovnej pohotovosti na pracovisku.
Ak zamestnanec v rozhodujúcom období neodpracoval aspoň 22 dní alebo 170 hodín, používa sa namiesto priemerného zárobku pravdepodobný zárobok. Pravdepodobný zárobok sa zistí zo mzdy, ktorú zamestnanec dosiahol od začiatku rozhodujúceho obdobia, alebo zo mzdy, ktorú by zrejme dosiahol.
Priemerný zárobok sa zisťuje ako priemerný hodinový zárobok. Priemerný hodinový zárobok sa zaokrúhľuje na štyri desatinné miesta. Ak sa podľa pracovnoprávnych predpisov má použiť priemerný mesačný zárobok, postupuje sa tak, že priemerný hodinový zárobok sa vynásobí priemerným počtom pracovných hodín pripadajúcich v roku na jeden mesiac podľa týždenného pracovného času zamestnanca. Priemerný mesačný zárobok sa zaokrúhľuje na najbližší eurocent nahor.
Počet pracovných hodín pripadajúcich v roku 2018 na jeden mesiac zistíme nasledovne:
V roku 2018 je celkový počet pracovných dní a platených sviatkov spolu 261 dní.
Priemerný počet pracovných dní a platených sviatkov na mesiac je 261/12 = 21,75 dňa/mesiac
Priemerný počet pracovných hodín vrátane platených sviatkov na mesiac pri týždennom pracovnom čase
40 hodín/týždeň je 21,75 x 8 = 174 hodín/mesiac
38,75 hodín/týždeň je 21,75 x 7,75 = 168,5625 hodín/mesiac
37,5 hodín/týždeň je 21,75 x 7,5 = 163,125 hodín/mesiac
Priemerný hodinový zárobok zamestnanca za 1. štvrťrok 2018 je 5,3072 eura/hodina, zamestnanec má ustanovený týždenný pracovný čas 40 hodín/týždeň.
Priemerný mesačný zárobok je 5,3072 x 174 = 923,4528 eura, po zaokrúhlení na najbližší eurocent nahor je výsledok 923,46 eura.
Priemerný hodinový zárobok zamestnanca za 1. štvrťrok 2018 je 4,8173 eura/hodina, zamestnanec má ustanovený týždenný pracovný čas 37,5 hodín/týždeň.
Priemerný mesačný zárobok je 4,8173 x 163,125 = 785,8220... eura, po zaokrúhlení na najbližší eurocent nahor je výsledok 785,83 eura.
Ak je priemerný zárobok zamestnanca nižší ako minimálna mzda, na ktorú by zamestnancovi vznikol nárok v kalendárnom mesiaci, v ktorom vznikla potreba priemerný zárobok použiť, zvýši sa priemerný zárobok na sumu zodpovedajúcu tejto minimálnej mzde. Ak u zamestnávateľa nie je odmeňovanie zamestnancov dohodnuté v kolektívnej zmluve a priemerný zárobok zamestnanca je nižší ako príslušný minimálny mzdový nárok podľa § 120 ods. 4, zvýši sa priemerný zárobok na sumu zodpovedajúcu tomuto minimálnemu mzdovému nároku.
Ak sa zamestnancovi v rozhodujúcom období zúčtuje na výplatu mzda (časť mzdy), ktorá sa poskytuje za dlhšie obdobie ako kalendárny štvrťrok, na účely zisťovania priemerného zárobku sa určí jej pomerná časť pripadajúca na kalendárny štvrťrok. Zvyšná časť (časti) sa zahrnie (zahrnú) do mzdy pri zisťovaní priemerného zárobku v ďalšom období (ďalších obdobiach). Počet rozhodujúcich období zamestnávateľ určí podľa počtu štvrťrokov, za ktoré sa mzda poskytuje. Mzda poskytnutá zamestnancovi pri príležitosti jeho pracovného výročia alebo životného výročia podľa § 188 ods. 3 sa považuje za mzdu poskytnutú za obdobie štyroch kalendárnych štvrťrokov. Pri určovaní pomerných častí mzdy zamestnávateľ prihliada na podiel obdobia odpracovaného zamestnancom v rozhodujúcom období alebo v ďalších rozhodujúcich obdobiach z fondu pracovného času na príslušné obdobie.
Samotný trinásty a štrnásty plat sa započítavajú do priemerného zárobku zamestnanca, vyplýva to z faktu, že sa posudzujú ako mzda (viď § 118 ods. 4 ZP).
Pán Adam je zamestnaný v spoločnosti ABC v pracovnom pomere od 1.1.2016. Jeho priemerný mesačný zárobok zistený za prvý štvrťrok 2018 je 1050 eur. Vo výplate za mesiac máj 2018 mu zamestnávateľ vyplatí trinásty plat vo výške 1100 eur. Okrem trinásteho platu má pán Adam za mesiac máj 2018 vyplatenú mzdu 900 eur.
Takto vyplatený trinásty plat spĺňa podmienky pre oslobodenie od zdravotných odvodov do výšky 500 eur. Pán Adam je k 30.4.2018 v pracovnoprávnom vzťahu (konkrétne v pracovnom pomere) spolu 2 roky a 4 mesiace. Platí, že výška trinásteho platu (1100 eur) je najmenej vo výške priemerného mesačného zárobku, ten bol za prvý štvrťrok 2018 zistený vo výške 1050 eur.
Hrubý príjem (hrubá mzda) = 900 (mzda) + 1100 (trinásty plat) = 2000 eur
Zdaniteľný príjem = 900 + 1100 = 2000 eur
Vymeriavací základ pre sociálne poistenie = 900 + 1100 = 2000 eur
Vymeriavací základ pre zdravotné poistenie = 900 + 600 = 1500 eur ... do vymeriavacieho základu pre zdravotné poistenie sa z trinásteho platu zahrnie suma 600 eur, nezahrnie sa suma 500 eur.
Vo výplate za mesiac november 2018 zamestnávateľ vyplatí pánovi Adamovi štrnásty plat vo výške 1000 eur. Priemerný mesačný zárobok pána Adama zistený za tretí štvrťrok 2018 je 990 eur. Okrem štrnásteho platu má pán Adam za mesiac november 2018 vyplatenú mzdu 700 eur.
Takto vyplatený štrnásty plat nespĺňa podmienky pre oslobodenie od dane z príjmu a od zdravotných odvodov do výšky 500 eur. Pán Adam je k 31.10.2018 v pracovnoprávnom vzťahu (konkrétne v pracovnom pomere) spolu 2 roky a 10 mesiacov - ale podmienkou pre oslobodenia je trvanie pracovnoprávneho vzťahu najmenej 4 roky.
Hrubý príjem (hrubá mzda) = 700 (mzda) + 1000 (štrnásty plat) = 1700 eur
Zdaniteľný príjem = 700 + 1000 = 1700 eur
Vymeriavací základ pre sociálne poistenie = 700 + 1000 = 1700 eur
Vymeriavací základ pre zdravotné poistenie = 700 + 1000 = 1700 eur
Pán Alojz je zamestnaný v spoločnosti ABC v pracovnom pomere od 1.1.2014. Jeho priemerný mesačný zárobok zistený za prvý štvrťrok 2018 je 820 eur. Vo výplate za mesiac máj 2018 mu zamestnávateľ vyplatí trinásty plat vo výške 400 eur. Okrem trinásteho platu má pán Alojz za mesiac máj 2018 vyplatenú mzdu 800 eur.
Takto vyplatený trinásty plat nespĺňa podmienky pre oslobodenie od zdravotných odvodov do výšky 500 eur. A to preto, lebo výška trinásteho platu (400 eur) nie je najmenej vo výške priemerného mesačného zárobku, ten bol za prvý štvrťrok 2018 zistený vo výške 820 eur.
Hrubý príjem (hrubá mzda) = 800 (mzda) + 400 (trinásty plat) = 1200 eur
Zdaniteľný príjem = 800 + 400 = 1200 eur
Vymeriavací základ pre sociálne poistenie = 800 + 400 = 1200 eur
Vymeriavací základ pre zdravotné poistenie = 800 + 400 = 1200 eur
Pán Alojz bude mať vo výplate za mesiac november 2018 vyplatený štrnásty plat vo výške 1000 eur. Jeho priemerný mesačný zárobok zistený za tretí štvrťrok 2018 je 850 eur. Okrem štrnásteho platu má pán Alojz za mesiac november 2018 vyplatenú mzdu 750 eur.
Takto vyplatený štrnásty plat nespĺňa podmienky pre oslobodenie od dane z príjmu a od zdravotných odvodov do výšky 500 eur. A to preto, lebo vo výplate za mesiac máj 2018 nemal vyplatený trinásty plat tak, aby jeho výška (tá bola 400 eur) bola najmenej vo výške priemerného mesačného zárobku (ten bol 820 eur).
Hrubý príjem (hrubá mzda) = 750 (mzda) + 1000 (štrnásty plat) = 1750 eur
Zdaniteľný príjem = 750 + 1000 = 1750 eur
Vymeriavací základ pre sociálne poistenie = 750 + 1000 = 1750 eur
Vymeriavací základ pre zdravotné poistenie = 750 + 1000 = 1750 eur
Trinásty plat raz do roka
V našej spoločnosti vyplácame trináste platy raz do roka a to v novembri, vo výplate za mesiac október. Budeme môcť využiť nové daňové a odvodové oslobodenia?
Trinásty plat v rozličnej výške
Vo výplate za mesiac máj 2018 vyplatíme zamestnancom trináste (preddovolenkové) platy. Avšak ich výška bude stanovená rôzne. V prepočte na priemerný zárobok sa budú trináste platy zamestnancov pohybovať v rozmedzí od 10% ich priemerného mesačného zárobku do 120% ich priemerného mesačného zárobku. Je to v poriadku a ako to bude s oslobodením?
Filozofia odmeňovania v podobe nastavenia interných pravidiel pre výpočet výšky trinásteho platu je vecou zamestnávateľa, respektíve dohody medzi zamestnávateľom a zástupcami zamestnancov, resp. samotnými zamestnancami. Pokiaľ nie sú tieto pravidlá diskriminačné, je to v poriadku.
Oslobodenie trinásteho platu v roku 2018 je však možné len pri zdravotnom poistení a to do výšky 500 eur a to len u tých zamestnancov, pre ktorých bude platiť, že:
trinásty plat im bude vyplatený najmenej vo výške ich priemerného mesačného zárobku a súčasne
Trinásty plat a odpočítateľná položka pri zdravotnom poistení
Zamestnanec je v pracovnom pomere u zamestnávateľa od 1.1.2015, má mesačnú mzdu 480 eur, uplatňuje si odvodovú odpočítateľnú položku pri výpočte preddavkov na zdravotné poistenie.
Priemerný mesačný zárobok zistený za 1. štvrťrok 2018 bol 500 eur. Vo výplate za mesiac máj mu bude vyplatený trinásty plat vo výške 550 eur. Aký bude výpočet preddavkov na zdravotné poistenie?
V danom prípade sú splnené podmienky na oslobodenie trinásteho platu od zdravotných odvodov vo výške 500 eur.
Do vymeriavacieho základu zamestnanca započítame:
mzdu 480 eur
časť trinásteho platu nad 500 eur, teda 50 eur
Vymeriavací základ zamestnanca tak bude 480 + 50 = 530 eur.
Odvodová odpočítateľná položka sa určí postupom:
OOP = 380 – 2 x (530 – 380) = 380 – 2 x 150 = 80 eur
Výsledný vymeriavací základ zamestnanca: 530 – 80 (OOP)= 450 eur
Preddavky zamestnanca: 4% zo 450 eur = 18 eur
Odvodová odpočítateľná položka sa od roka 2018 pri výpočte za zamestnávateľa neuplatňuje.
Vymeriavací základ zamestnávateľa: 530 eur
Preddavky zamestnávateľa: 10% z 530 eur = 53 eur
Účinnejší protischránkový zákon.
Lacnejšie hypotéky pre tisícky ľudí.
Zvýšenie a predĺženie materskej dovolenky.
Zvýšenie čistej minimálnej mzdy pre zamestnancov.
Prilepšenie príjmu rodičov.
Zľava na zdravotných odvodoch.